২৮ মে ২০১৯, মঙ্গলবার
প্রকাশিত: ০৫:৪৭
ইলেক্ট্রনিক সামগ্রী নির্মাতা প্রতিষ্ঠান আসুস তাদের ৩০ বছর পূর্তি উপলক্ষে ‘স্পেশাল এডিশন’ ল্যাপটপ উন্মোচন করেছে। নতুন জেনবুক এডিশন ৩০-তে ব্যবহার করা হয়েছে সাদা চামড়ার লিড কাভার এবং ১৮ ক্যারেটের স্বর্ণের লোগো।
প্রযুক্তি সাইট ভার্জের প্রতিবেদনে বলা হয়েছে, নতুন লোগোটি দেখতে অনেকটাই স্টার ট্রেক-এর স্টারফ্লিট ইনসিগনিয়ার মতো। বিশেষ সংস্করণের এই ল্যাপটপের পুরোটাই চামড়া দিয়ে মোড়ানো হয়নি বা হাইব্রিড নকশা করা হয়নি। ফলে সাধারণ ল্যাপটপের মতোই ব্যবহার করা যাবে এটি।
ল্যাপটপটিতে ১৩ ইঞ্চি পর্দার জেনবুক এডিশন ৩০-এর ভেতরে দেওয়া হয়েছে অষ্টম প্রজন্মের কোর আই৭ প্রসেসর। এর সঙ্গে রয়েছে এনভিডিয়া জিফোর্স এমএক্স২৫০ গ্রাফিক্স কার্ড এবং ১৬ গিগাবাইট পর্যন্ত র‍্যাম ও পিসিআইই স্টোরেজ।
নতুন এই ল্যাপটপটিতে দেওয়া হয়েছে স্ক্রিনপ্যাড, যা ট্র্যাকপ্যাডের মধ্যেই আরেকটি পর্দা দেখাবে।